આ વેબસાઇટ ઉર્દૂમાં શરૂ કરાવવા પાછળનો ઉદ્દેશ્ય મુસ્લિમોના વોટ મેળવવાનો નથી એવી સ્પષ્ટતા પણ ગઈ કાલે સલીમ ખાને વેબસાઇટને લૉન્ચ કર્યા બાદ કરી હતી. એ પ્રસંગે તેમણે કહ્યું હતું કે ‘મુસ્લિમોએ ૨૦૦૨નાં ગુજરાતનાં રમખાણોને ભૂલીને આગળ વધવું જોઈએ. તેઓ પોતે ભારતમાં પોતાને સુરક્ષિત મહેસૂસ કરી શકશે. જ્યારે મારી મમ્મીનું મૃત્યુ થયું ત્યારે તેમના વગર હું જીવી નહી શકું એવું મને લાગતું હતું, પણ આજે હું જીવું છુ. જ્યારે પિતાનો સ્વર્ગવાસ થયો ત્યારે પણ મને એવું જ થયું હતું, પણ શું હું તેમના મૃત્યુ બાદ હજી પણ રડી રહ્યો છું? એ પ્રમાણે જ રમખાણોનું છે, ભૂલીને આગળ વધવું જોઈએ. એવું ફરી ક્યારેય નહીં થાય. મને પૂરો વિfવાસ છે કે મોદીએ એમાંથી પાઠ લીધો હશે અને હવે તેમના શાસનમાં આ રીતે કોઈનું મૃત્યુ નહીં થાય.’